open-index/open-wikipedia-markdown huggingface dataset:
Gyvenimas

**Gyvenimas** gali reikšti:

* Gyvenimas arba gyvybė – organizmo būsena tarp gimimo ir mirties.
* Gyvenimas (žaidimas) – matematiko 1970 m. aprašytas ląstelinis automatas.
* Gyvenimas (Prienai) – Prienų rajono ir Birštono miesto laikraštis, einantis nuo 1946 m. gruodžio 7 d. Prienuose.
* Gyvenimas (Čikaga) – JAV lietuvių mėnesinis mokslo žurnalas, ėjęs 1923–1929 m. Čikagoje.
* Gyvenimas ir darbas – Valstybinių ir savivaldybių įstaigų tarnautojų profesinės sąjungos organas, leistas 1924–1925 m. Kaune.
* Gyvenimas yra gražus – 1997 m. itališkas filmas, sukurtas Roberto Benigni.
* Gyvenimas kaip stebuklas – serbų režisieriaus Emiro Kusturicos 2004 m. filmas.
* Darbininkų gyvenimas – pirmasis legalus darbininkų profsąjungų laikraštis, leistas 1919 m. rugsėjo 21 d. – 1920 m. liepos 18 d. Kaune.
* Esi mano gyvenimas – (*Gelbėk mano gyvenimą*, ) – argentiniečių telekomedija.
* Mokslas ir gyvenimas – mokslo populiarinimo ir mokslo istorijos mėnesinis žurnalas, leidžiamas nuo 1957 m. Vilniuje.
* Mokykla ir gyvenimas – Lietuvos mėnesinis pedagogikos laikraštis, ėjęs 1920 m. Šiauliuose.
* Mūsų gyvenimas – JAV lietuvių visuomenės ir literatūros laikraštis, leistas 1909 m. Čikagoje.
* Naujas gyvenimas – Švenčionėlių rajono laikraštis, leistas nuo 1951 m. balandžio 30 d. iki 1959 m. gruodžio 11 d. Švenčionėliuose.
* Naujasis gyvenimas – Lietuvių karo pabėgėlių periodinis leidinys, leistas 1945–1948 m. Miunchene.
* Ryšininkų gyvenimas – ryšių darbuotojų mėnesinis žurnalas, ėjęs 1940 m. spalio 12 d. – 1941 m. sausio 8 d. Kaune.
* Spauda ir gyvenimas – dvisavaitinis katalikų laikraštis, leistas 1932–1934 m. Telšiuose.
Belo Horizontė

**Belo Horizontė** (, tar. [belu orizonči] – pažodžiui „Gražusis horizontas“) – miestas Brazilijos pietryčiuose; Minas Žeraiso valstijos sostinė. 2,52 mln. gyventojų (2020 m.; aglomeracijoje 5 mln.). Svarbus kalnakasybos regiono centras – apylinkėse išgaunama geležies, mangano rūdos, auksas, deimantai. Mieste išvystyta juodoji metalurgija, chemijos, odos, maisto, tekstilės pramonė. Veikia regioninis Google plėtros ir tyrimų centras. Svarbus transporto mazgas, veikia du oro uostai, įrengtas metropolitenas. Kultūros ir ekonomikos centras. Yra keli universitetai, zoologijos ir botanikos sodai.

Yra Pampulijos modernistinis ansamblis (pasaulio paveldo objektas).

## Istorija
Miestas įkurtas 1895 m. Tai pirmasis Brazilijoje planingai statytas miestas. Miesto plėtrą taip pat skatino vietos vyriausybės subsidijuota gyvenamųjų namų statyba.

## Sportas
Belo Horizontėje 1950 m. vyko IV pasaulio futbolo čempionatas.

## Miestų partnerystė
Belo Horizontės miestai-partneriai:

*  Ostinas, JAV (1965–1991)
*  Luanda, Angola (1968)
*  Zahlė, Libanas (1974)
*  Grenada, Ispanija (1975)
*  Portas, Portugalija (1986)
*  Minskas, Baltarusija (1987)
*  Havana, Kuba (1995)
*  Betliejus, Palestina (1999)
*  Homsas, Sirija (2001)
*  Masaja, Nikaragva (2002)
*  Fort Loderdeilas, JAV (2003)
*  Tripolis, Libija (2003)
*  Kuenka, Ekvadoras (2004)
*  Tegusigalpa, Hondūras (2004)
*  Niuarkas, JAV (2006)
*  Lagosas, Nigerija (2011)

## Šaltiniai
Antanas Gudaitis (1904)

**Antanas Gudaitis** (1904 m. liepos 29 d. Šiauliuose – 1989 m. balandžio 20 d. Vilniuje) – dailininkas tapytojas.

## Biografija

1922–1926 m. mokėsi Šiaulių mokytojų seminarijoje. 1926–1929 m. Lietuvos universitete studijavo literatūrą, Kauno meno mokykloje lankė Justino Vienožinskio studiją. 1929–1933 m. studijavo Paryžiaus nacionalinėje taikomosios dailės mokykloje bei įvairiose privačiose studijose.

1940–1941 m. dėstė Vilniaus dailės mokykloje, 1941–1943 m. – Vilniaus dailės akademijoje, 1945–1951 m. – Vilniaus dailės institute, nuo 1951 m. – Lietuvos dailės institute.
1947 m. suteiktas profesoriaus vardas.

LTSR nusipelnęs meno veikėjas (1961 m.), liaudies dailininkas (1964 m.). 1965 m. LTSR valstybinės premijos laureatas.

## Kūryba

Parodose pradėjo dalyvauti 1931 m. Savo kūrybą demontravo Kaune, Vilniuje, Taline, Maskvoje, Rygoje, Lvove. 1932–1935 m. kartu su bendraminčiais įsteigė lietuvių modernistų dailininkų grupę „Ars“, dalyvavo jos rengiamose parodose. Nuo 1935 m. – Lietuvos dailininkų sąjungos narys.

Pagrindiniai kūrybos žanrai: portretas, natiurmortas, peizažas. Sukūrė piešinių, teatro dekoracijų, parengė nemažai interjero projektų.

Ankstyvosios tapybos periodui būdingi dekoratyvumu, pusiau abstrakčia ir daug ekspresijos turinčia forma ryškūs darbai. Vėlesnėje kūryboje forma įgauna daugiau reljefiškumo, spalvų gama tampa turtingesnė ir sodresnė. Sukūrė individualų ir daug lietuviškos nuotaikos turintį formos stilių bei koloritą. Septinto – devinto dešimtmečio kūriniuose metaforiškai vaizduojamas šių dienų pasaulis, sudėtingi žmonių santykiai, akcentuojamas emocinis pradas, daug vietos skiriama improvizacijai, temos įprasminimui dažnai naudojama personifikacija, simbolis, alegorija, groteskas.

Žymiausi kūriniai: „Motina su vaiku“, „Žuvų pardavėjos pajūryje“, „Moteris su vaisiais“, „Naujakuriai“, „Moters aktas“, „Vyras prie lango“, „Lietuviškas peizažas“, „Gėlės“, „Baltijos žvejai“, „Vidudienis“, „Vakaras“, „Moteris su paukščiu“, „Nuotakos“, „Žmonės žiūri į žvaigždes“ (1973 m.), „Namelis Viekšniuose“ (1933 m.), „Nida“ (1937 m.), triptikas M. K. Čiurlioniui atminti (1961–1962 m.).

## Literatūra
* I. Korsakaitė. Antanas Gudaitis: Piešiniai, Vilnius, Vaga, 1973 m.
* Antanas Gudaitis: reprodukcijų albumas. Vilnius, Vaga, 1987 m.

## Nuorodos
* Antano Gudaičio kūryba
Fortaleza

**Fortaleza** ( – 'tvirtovė') – miestas Brazilijos šiaurės rytuose, prie Atlanto vandenyno; Searos valstijos adm. centras. 2,68 mln. gyventojų (2020 m.). Didelis jūrų uostas, yra tarptautinis oro uostas. Išvystyta maisto, tekstilės, odos, avalynės pramonė. Yra keli universitetai, daug muziejų.
## Istorija

Fortaleza oficialiai buvo įkurta kaip kaimas 1726 m., o 1799 m. tapo Searos provincijos sostine. XIX a. miestas išsiplėtė dėl medvilnės pramonės. Dėl jos tiesioginio eksporto į Europą Fortalezoje buvo pastatyta muitinė 1812 m.

1954 m. mieste buvo įkurtas pirmasis universitetas, Searos federalinis universitetas. XX a. devintame dešimtmetyje Fortaleza aplenkė gyventojų skaičiumi Resifę ir tapo didžiausiu miestu Šiaurės Rytų Brazilijoje.

## Sportas
* Ceará Sporting Club (Ceará SC) – futbolo klubas; rungtyniavo aukščiausioje šalies lygoje.
* Estádio Castelão – futbolo stadionas, talpinantis daugiau nei 63 tūkst. žiūrovų.

## Išnašos
Gytis Trinkūnas

**Gytis Trinkūnas** (1936 m. birželio 6 d. Šiauliuose – 1973 m. rugpjūčio 1 d. Vilniuje) – pianistas, akompaniatorius, pedagogas.

## Biografija

1954 m. baigė Šiaulių muzikos mokyklą, 1955 m. Šiaulių J. Janonio vidurinę mokyklą, 1960 m. – Lietuvos konservatoriją.

1960–1962 m. Šiaulių muzikos technikumo, 1962–1964 m. Vilniaus pedagoginio instituto ir Vilniaus meno mokyklos dėstytojas. 1964–1973 m. Lietuvos filharmonijos koncertmeisteris. (1971) LTSR nusipelnęs artistas.

Koncertavo daugiausia kaip akomponiatorius. Tarptautinių konkursų diplomantas.

Žuvo nuskendęs.

Brolis Dainius Trinkūnas.

## Išnašos
Gojanija

**Gojanija** () – miestas Brazilijos vidurio vakaruose; Gojaso valstijos sostinė. Apylinkėse teka keletas upių, iš kurių didžiausia – Meja Pontė. Su sostine miestą jungia automagistralė, yra oro uostas. Išvystyta drabužių, telekomunikacijų, maisto, baldų pramonė, kalnakasyba. Apylinkėse intensyvi žemdirbystė. Yra zoologijos sodas (nuo 1946 m.), *Cobra Veiga* gyvačių tyrimo centras. Muziejai: antropologijos, šiuolaikinio meno, ornitologijos ir kt. Du universitetai.

## Istorija
Kaip ir Brazilijos miestas ir Belo Horizontė, Gojanija yra planuotas miestas. Jis įkurtas 1933 m. spalio 24 d. Pirmiesiems pastatams (architektas – *Atílio Correia Lima*) būdingas dekoratyvinio meno stilius, vėliau imti statyti įvairaus stiliaus pastatai, turintys aukštą architektūrinę vertę.

## Sportas
* Atlético Clube Goianiense – futbolo klubas; rungtyniavo aukščiausioje šalies lygoje.

## Šaltiniai
Gvaruljosas

**Gvaruljosas** () – miestas Brazilijos pietuose, faktiškas San Paulo priemiestis. 1,17 mln. gyventojų (2005). Drėgnas jūrinis klimatas, yra daug parkų. Mieste yra tarptautinis oro uostas (vienas didžiausių šalyje ir žemyne), universitetas (nuo 1987 m.).

## Istorija

Miestas įkurtas 1560 m. gruodžio 8 dieną.

### Pavadinimo kilmė

Tupių kalba *guarulhos* reiškia „storapilviai žmonės, dideli valgytojai“.
Dahomėja

**Dahomėja** (arba Danhomė) gali reikšti šiuos politinius vienetus Vergų kranto regione:
* Istorinė valstybė – Dahomėjos karalystė (1600- 1894);
* Prancūzijos kolonija – Prancūzijos Dahomėja (1894-1960);
* Nepriklausoma valstybė: Dahomėjos Respublika (1960-1975), dabartinio Benino pirmtakė.
Britų apdovanojimai 2007

**Britų apdovanojimai 2007** yra jau 27-ą kartą vykstantys Didžiosios Britanijos pop muzikos apdovanojimai, kuriuos rengia Britų muzikos industrija ir vyksta vasario 14 d. Londono „Earl's Court“ arenoje. Šou pritraukė net 5.43 mln žiūrovų, per jos transliavimą.

## Ceremonija

Britų muzikos apdovanojimus 2007 m. vedė aktorius Russelas Brandas, o jie bu tiesiogiai transliuojami pirmą kartą nuo 1989 m. per ITV1 televiziją. Kadangi šou buvo transliuojamas gyvai, buvo cenzūruojama atlikėjų kalba, todėl kartais dingdavo garsas dėl pasakytų keiksmažodžių.

**Pasirodymai**

## Nominacijos
Nominacijos buvo praneštos 2007 sausio 16. *Nugalėtojai pažymėti pastorintu* **šriftu**.

### Geriausias Britų Atlikėjas

*British Male Solo Artist*
 

Apdovanojimą įteikė Joss Stone.

### Geriausia Britų Atlikėja

*British Female Solo Artist*

Apdovanojimą įteikė Jo Whiley

### Geriausia Britų Grupė

*British Group*

Apdovanojimą įteikė Anthony Head.

### Geriausias Britų Albumas

*[[Mastercard]] British Album*

Apdovanojimą įteikėSean Bean.

### Geriausias Britų Singlas

*British Single Shortlist*

Apdovanojimą įteikė Alan Carr.

### Geriausias Britų Debiutas

*British Breakthrough Act*

Apdovanojimą įteikė Jarvis Cocker

### Geriausias Gyvas Pasirodymas

*British Live Act*

Apdovanojimą įteikė Keith Allen

### Geriausias Tarptautinis Atlikėjas

*International Male Solo Artist*

Apdovanojimą įteikė Erin O'Connor

### Geriausia Tarptautinė Atlikėja

*International Female Solo Artist*

Apdovanojimą įteikė Ricky Wilson iš Kaiser Chiefs.

### Geriausia Tarptautinė Grupė

*International Group*

Apdovanojimą įteikė Steven Tyler iš Aerosmith ir Sophie Ellis-Bextor.

### Geriausias Tarptautinis Albumas

*International Album*

Apdovanojimą įteikė Simon Pegg ir Nick Frost.

### Geriausias Tarptautinis Debiutas

*International Breakthrough Act*

Apdovanojimą įteikė Toni Collette.

### Už Nuopelnus Muzikai

*Outstanding Contribution to Music*

Apdovanojimą įteikė Russell Brand.

## Nuorodos
* BRIT Awards oficiali svetainė internete
Virgis Stakėnas

**Virgis Stakėnas** (g. 1953 m. rugpjūčio 10 d. Šiauliuose) – *[[country]]* dainininkas, dainų autorius, prodiuseris, žurnalistas.

## Biografija

1971 m. baigė Šiaulių J. Janonio vidurinę mokyklą. Studijavo mediciną, bet gydytoju netapo. Baigė Šiaulių pedagoginį institutą, po to trejus metus dirbo mokytoju, vadovavo Šiaulių dviračių gamyklos „Vairas“ radijo studijai, laikraštyje „Lietuvos pionierius“ vedė „Muzikos skrynelę“. Šiauliuose veikusios Dainuojamosios poezijos studijos įkūrėjas ir vadovas. Ansamblių „Sekmadienis“ ir „Jonis“ krikštatėvis.

Lietuvos *country* muzikos festivalių judėjimo pradininkas, festivalių „Visagino Country“, „Juod'Country“, „Vieną kartą per Velykas…“, „Pūdas druskos“ iniciatorius. TV laidų „Country vakarėlis“ (Lietuvos radijas ir televizija), „Mana-Mana“ (Šiaulių televizija) vedėjas. Lietuvos *country* muzikantų asociacijos prezidentas. Sukūrė per 300 baladžių.

Tėvas Alfonsas Stakėnas. Žmona Ramutė – rūbų modeliuotoja, duktė Agnė.

2011 m. buvo apdovanotas Vytauto Kernagio vardo gitaros apdovanojimu.

## Diskografija
* *Gyvenimas* (1979 m.)
* *Vakaras* (1986 m.)
* *Čia Tavo Namai* (1989 m.)
* *Šiauliai* (1991 m.)
* *Dainynas* (1995 m.)
* *Jumbo* (1997 m.)
* *615* (1998 m.)
* *SV* (2000 m.)
* *Country Mama* (2001 m.)
* *Tavo Zona* (2002 m.)
* *ACTROS* (2003 m.)
* *COUNTRY`bė* (2003 m.)
* *Radiolabas* (2006 m.)
**sTAKENas* (2020 m.)

## Bibliografija

* „Baladės“. Vilnius, „Tigris“, 1995 m.

## Nuorodos
* Daina „Erelio brolis“
Naujasis Delis

**Naujasis Delis** (, , ) – oficialioji Indijos sostinė, Delio metropolijos dalis. Kartu su Senuoju Deliu ir kitomis metropolijos dalimis sudaro Delio Nacionalinę sostinės teritoriją (). 249,998 tūkst. gyventojų (2011 m.).

Mieste įsikūrusios valstybinės Indijos įstaigos, užsienio valstybių atstovybės. Naujasis Delis yra Indijos sostinė nuo 1947 m.

## Istorija
Iki 1911 m. Indijos (tuomet britų kolonijos) sostine buvo Kalkuta. Tačiau Delis buvo kelių senovės ir viduramžių imperijų finansinis ir politinis centras, tarp jų – ir Mogolų imperijoje.

## Gyventojai

2003 m. mieste gyveno 295 tūkst. gyventojų. Indijos sostinės teritorijoje, antroje didžiausioje metropolijoje Indijoje po Mumbajaus, į kurios sudėtį įeina ir Naujasis Delis, gyvena virš 14 mln. žmonių. 925 moterims tenka 1000 vyrų, raštingumas – 81,76 %.

Delyje pagrindinė religija yra hinduizmas, kurią išpažįsta 82 % gyventojų. Kitos religijos: islamas (11,7 %), sikhizmas (4,0 %), džainizmas (1,1 %) ir krikščionybė (0,9 %).

Hindi yra pagrindinė kalba, naudojama mieste. Kitos kalbos, neretai čia naudojamos, tai anglų, pandžabi ir urdu kalbos. Mieste yra gyventojų iš kitų Indijos regionų, todėl čia yra kalbančių ir maithilių, harianvių, kanadų, telugų, bengalų, marathų ir tamilų kalbomis.

## Ekonomika
Mieste įsikūręs Radživ ratas, seniau vadintas Konoto rūmais – vienas didžiausių finansinių ir komercinių Šiaurės Indijos centrų.

## Išnašos

## Nuorodos
* Naujojo Delio municipalinė taryba
* Detalus Naujojo Delio žemėlapis
Mouse on Mars

**Mouse on Mars** – 1993 m. susikūręs elektroninės muzikos duetas iš Vokietijos. Nariai – Jan St. Werner iš Diuseldorfo ir Andi Toma iš Kelno. Jų muzika keista, kartais su kitčiniu techno, trance, disko ir sumišusio su analoginiais garsais ambient stilių prieskoniu. Taip pat naudojami gyvų instrumentų (būgnas, bosas, gitara) garsai.

## Istorija
Pirmas grupės albumas „Vulvaland“ išleistas 1994 m. britų įrašų kompanijos „Too Pure“. Šis albumas laikomas pačiu 'keisčiausiu' grupės diskografijoje. Čia techno miksuojamas su ambient. Jų antrasis albumas „Iaora Tahiti“ yra kur kas žaismingesnis ir savyje talpina daug didesnę elektroninės šokių muzikos stilių įvairovę.

Bėgant metams Mouse on Mars kūryba darosi vis 'šiltesnė' ir žaismingesnė. Ketvirtame grupės albume „Niun Niggung“ (išleistas kompanijos „Domino Records“ 2000 m.) gyvi instrumentai tampa vis labiau pastebimi. Ši tendencija išlieka ir penktajame albume „Idiology“, o šeštajame albume „Radical Connector“ jau jaučiamas ir „pop“ muzikos prieskonis. Abu pastarieji albumai sodriai pagardinti vokalais, į pagalbą pasitelkiamas būgnininkas Dodo Nkishi. Naujausiame grupės albume „Varcharz“ atlikėjai vėl eksperimentuoja radikaliai nukrypdami nuo savo buvusios stilistikos. Čia vėl karaliauja eksperimentinė elektronika.

Mouse on Mars dažnai koncertuoja gyvai, draugėn pasiimdami ir būgnininką Dodo Nkishi. 2005 m.  išleistas pirmas „gyvos“ muzikos albumas pavadinimu „Live 04“.

Mouse on Mars bendradarbiavo ir koncertavo su grupe Stereolab devinto dešimtmečio viduryje. Šios draugystės vaisius galima išgirsti grupės Stereolab albume „Dots and Loops“ bei single „Miss Modular“, taip pat Mouse on Mars single „Cache Cœur Naïf“. Tuo pačiu laiku jie tarpininkavo prodiusuojant albumą pavadinimu „Time Pie“ buvusiam grupės Kraftwerk būgnininkui Wolfgang Flür jo naujame projekte Yamo.

St. Werner yra išleidęs ir solinį darbą pseudonimu „Lithops“ kartu su partneriu Markus Popp iš grupės Oval.

Ilgai išleidinėję savo albumus kitose Didžiosios Britanijos įrašų studijose, Mouse on Mars nariai įkūrė savo nuosavą studiją „Sonig“, kurioje jie įrašinėja savo ir kitų Vokietijos atlikėjų darbus. Dabar Mouse on Mars nariai be kūrybos dar užsiima ir filmų garso takelių kūrimu bei kitų atlikėjų kūrinių remiksavimu.

## Diskografija

### Albumai
* 1994 *Vulvaland*
* 1995 *Iaora Tahiti*
* 1997 *Autoditacker*
* 1997 *Instrumentals*
* 1998 *Glam*
* 2000 *Niun Niggung*
* 2001 *Idiology*
* 2004 *Radical Connector*
* 2005 *Live 04*
* 2006 *Varcharz*

### Kompiliacijos
* 2003 *Rost Pocks: The EP Collection*

### Singlai
* 1997 *Cache Coeur Naif*
* 1997 *Twift*
* 1999 *Pickly Dred Rhizzoms*
* 1999 *Distroia*
* 1999 *Diskdusk*
* 2001 *Actionist Respoke*
* 2002 *Do It*
* 2002 *Agit Itter It It*
* 2005 *Wipe That Sound*

## Nuorodos
* Oficialus grupės puslapis
* Mouse on Mars per Last.fm
* Mouse on Mars naujienos
* PopMatters interviu (12/2005)
* Sonig įrašų studija
Greitkelis M0 (Vengrija)

**Greitkelis M0** yra žiedinis aplinkkelis aplink Vengrijos sostinę Budapeštą. Žiedas šiuo metu jungiasi su M1, M7, M5, M6, M3 greitkeliais ir Nr. 4, M2 (2/A) magistralėmis.

Ne visi ruožai atitinka formalias Automagistralės specifikacijas, todėl turi Automobilių kelio (greitkelio) statusą.

2001-2006 metais vyko archeologiniai kasinejimai pietrytineme „Üllő5“ M0 sektoriuje.

## Nuorodos
Pontiac LeMans

**Pontiac LeMans** buvo vidutinės ir kompaktinės klasės automobilis, kurį gamino Pontiac. Pirmą kartą automobilis buvo gaminamas tarp 1962 ir 1981 metų. Vėliau tarp 1988 ir 1994 metų jis buvo gaminamas kaip perdaryta Opel Kadett versija. 1982 metas LeMans buvo pakeistas į Pontiac Bonneville.
Risaraldos departamentas

**Risaraldos departamentas** () – nedidelis departamentas centrinėje Kolumbijoje. Administracinis centras – Pereira.

## Geografija
Departamento teritorija driekiasi Centrinė Kordiljera, iškylanti virš 4500 m (Santa Isabelės, Kindijo ugnikalniai) ir Vakarų Kordiljera, pasiekianti 4000 m aukštį (Tamanjos k.). Abi kordiljeras skiria Kaukos upės slėnis. Departamente yra Los Nevados nacionalinis parkas.

## Ekonomika
Risaralda – viena svarbiausių kavos auginimo sričių Kolumbijoje. Taip pat auginamos cukranendrės, bananai, juka, kakava, bulvės, kukurūzai, ananasai, medvilnė, vaisiai. Gyvulininkystė (pieninė ir mėsinė). Maisto, tekstilės, popieriaus pramonė.

## Etninė sudėtis
* Metisai ir baltieji – 92,05 %
* Indėnai – 2,88 %
* Juodaodžiai – 5,07 %

## Pagrindiniai miestai
Didžiausi miestai ir gyvenvietės 2018 m. (tūkst. gyv.):
* Pereira (385,8)
* Doskebradasas (204,2)
* Santa Rosa de Kabalis (64,2)
* La Virchinija (27,1)
* Belen de Umbrija (12,4)
* Marselija (8,5)
* Kinčija (7,2)


Marsella.jpg|Marselijos miestelis
Apía - Risaralda (13961150287).jpg|Apijos miestelis
Pereira desde La Alquería (norte de la ciudad) (15006935270).jpg|Pereiros miestas
Cascadas en los termales en Santa Rosa de Cabal.JPG|Krioklys Santa Rosa de Kabalyje


## Nuorodos
* Oficiali svetainė
Puerto Asisas

**Puerto Asisas** () – miestas pietinėje Kolumbijoje, Putumajo departamente, kairiajame Putumajo krante, apie 90 km į pietus nuo Mokoa. Auginami bananai, kukurūzai, juka.

## Istorija

Miestas įkurtas 1912 m. kapucinų misionierių.

## Šaltiniai
SOLAS

**SOLAS** – tarptautinė konvencija, sukurta 1912 m., po laivo „Titanikas“ katastrofos, dėl žmogaus gyvybės apsaugos jūroje. Numatyta Lietuvos Respublikos Jūrų Statute, kaip papildomas dokumentas eksploatuojant laivą.

SOLAS ir jos redakcijos laikomos viena svarbiausia iš visų tarptautinių sutarčių dėl prekybinių laivų saugumo.

Laivų markiravimas pagal SOLAS konvenciją susideda iš laivo komunikacinių (bendravimo) ir signalinių priemonių. Skirstoma į dvi grupes:

* pagal paskirtį
* signalo charakteristiką

## Pagal paskirtį

* išorines
* vidines
(nustatoma pagal signalo reikšmę)

## Pagal signalo charakteristiką

* garsines
* vaizdines

Garsinės komunikavimo priemonės:
* švilpukai
* megafonai (balsą stiprinanti priemonė)
* varpai
* sirenos

Vaizdinės priemonės yra skirstomos į spindulines ir daiktines.

Spindulinės komunikavimo priemonės:
* signaliniai žibintai
* prožektoriai
* heliografai (morzės abėcėlės signalas, reiškiamas šviesos dažniais)
* signalinio atskyrimo šviesos, denio šviesos (pirotechninės priemonės)
** žalia – žymi dešinį bortą
** raudona – kairįjį bortą
** balta – 20 m. du kartus baltas – 40 m.

Daiktinės komunikavimo priemonės:
* semaforinės vėliavėlės (naudojamos vieno, dviejų, trijų ženklų sistemai reikšti (matomumo ribose))
* signalinės vėliavėlės (įvairios vėliavėlės, kurios turi simbolinę reikšmę)
* figūros (komunikacinė priemonės (skrituliai, rombai…), irgi turintys simbolinę reikšmę)

## Garsinių ir vaizdinių priemonių reikšmė

Kiekviena garsinė ar vaizdinė priemonė yra skirta tam, kad duotų kažkokį tai signalą. Laivyboje dažniausiai naudojamas TSS (Tarptautinis Signalų Sąvadas), skirtas saugumui užtikrinti ir patvirtintas „SOLAS 72“. Šis TSS naudoja vieno, dviejų ar trijų ženklų sistemą. Vienos raidės signalai skirti trumpoms, labai skubioms žinutėms siųsti. Dviejų raidžių signalai – pokalbiams. Trijų raidžių signalai – medianinių žinučių siuntimui. Tarkim vaizdiniams pokalbiams pagal TSS naudojamos 26 raidinės vėliavėlės (alfa, beta, bravo ir t. t.) ir 14 pagalbinių vydbelio vėliavėlių. Kiekviena vėliavėlė ar garsinis signalas turi sau vieną priskirtą reikšmę. Taip išvengiama klaidų ir bendravimas tarp laivų yra sklandus.

## Šaltiniai
Greitkelis M1 (Vengrija)

**Greitkelis M1 ** yra 171 km ilgio autostrada šiaurės vakarinėje Vengrijos dalyje, jungianti Budapeštą, Dėrą ir Vieną. Pirmas greitkelio ruožas atidarytas 1970 metais, 1996 metais pasiekė Austrijos sieną.
V8

**V8 variklis** – V formos variklis su aštuoniais cilindrais.

V8 yra labai patogus variklis dideliems automobiliams. V8 varikliai retai būna mažesni nei 3 litrų kubatūros ir didesnės nei 8,5 litro.

Varikliai yra plačiai naudojami lenktynėse, ypač JAV, kur naudojami tokiose lenktynėse kaip Indy Car, ChampCar ir NASCAR. Nuo 2006 iki 2013 metų Formulė 1 naudojo 2,4 l V8 variklį, kuris pakeitė 3,0 l V10.
M0

**M0** arba **M-0** gali reikšti:

* Greitkelį M0, aplink Budapeštą;
* Šiaurinį M0 Dunojaus tiltą, einantį per Dunojaus upę;
* pinigų pasiūloje, M0 nurodo pinigų sumą apyvartoje (monetom ir banknotais).
Siera Nevada del Kokuji

**Siera Nevada del Kokuji** () – kalnų sistema Kolumbijoje, Bojakos departamente, Rytų Kordiljeros šiaurėje. Sudaryta iš dviejų paralelinių kalnų grandinių, besidriekiančių 30 km. Aukščiausias taškai *[[Ritacuba Blanco]]* (5330 m, aukščiausia Rytų Kordiljeros vieta) ir *Ritacuba Negro* (5300 m). Siera Nevada de Kokuji masyve yra didžiausias Kolumbijoje ledynas, esantis 4800 m aukštyje. 22 viršukalnės padengtos sniegu. Kanuose yra daug vaizdingų ežerų ir krioklių. Būdingi kalnų miškai, paramos.

Įtrauktas į Kokuji nacionalinį parką. Parko plotas 3060 km². Įkurtas 1977 m.
Kupė

**Kupė** () – automobilio kėbulo tipas.

Turi 2 arba 2+2 sėdimas vietas. XX a. 6-ame dešimtmetyje žodžiu *kupė* vadino ir kabrioletus, bet 7-ame dešimtmetyje taip ėmė vadinti automobilius su nejudamu stogu.

Kupė dažniausiai būna 2 durų automobiliai, tačiau yra buvę 3 durų, 4 durų ir net 5 durų kupė. Nuo sedanų skiriasi tuo, kad turi mažiau erdvią galinę salono dalį (iki 0,93 m³).

Tai pats nepraktiškiausias, tačiau daugeliu atvejų pats dailiausias kėbulo tipas, itin mėgstamas automobilių dizainerių. Kupė būdinga tik dvejos durys, nuo salono atribota bagažinė (panašiai kaip sedano) bei nuolaidi stogo linija, todėl šie automobiliai dažniausiai, nors ne visada, turi vadinamąją 2+2 konfigūraciją, o tai reiškia: dvi visavertės vietos priekyje ir dvi ankštos („vaikiškos“) gale.

Kupė paprastai turi galinga variklį ir standžią pakabą, todėl gali sukelti sportiškų pojūčių, tačiau nukenčia važiavimo komfortas. Salonas dažnai aprūpinamas ne tik sportiniais, bet ir prabangos atributais. Todėl kupė skiriamas pirmiausia laisvalaikio bei stiliaus automobilio vaidmuo.

Daugeliu atžvilgių į kupė panašūs kai kurie trejų durų hečbekai. Jie taip pat gali būti nuolaidžiu stogu, su mažais šoniniais langais už durų, o jų salonai – įrengti kaip kupė. Jie gali būti tokie pat galingi ir dinamiški, o pavadinime turėti žodį „Coupe“. Tačiau išlieka esminis skirtumas – jų bagažinėje dangtis (t. y., trečiosios durys) atsidaro su galiniu langu, o tai nebūdinga tikriesiems kupė.
Los Nevados nacionalinis parkas

**''Los Nevados'' nacionalinis gamtos parkas** () yra Kolumbijoje, Andų regione, Centrinėje Kordiljeroje. Nusidriekęs Kaldo, Risaraldos, Kindijo ir Tolimos departamentuose.

Svarbiausi parko objektai – 5 „snieguotieji“ (*nevados*) ugnikalniai: Ruisas, Tolima, Santa Isabelė, Sisnė ir Kindijas. Taip pat yra vulkaninių ežerų. Lavos laukai, ledyniniai dariniai. Yra senovės indėnų šventyklos. Kai kurie būdingi gyvūnai: Andų kondoras, akiniuotasis lokys, pudu, kalninis tapyras, kolibriai.
Pontiac Firebird

**Pontiac Firebird** buvo Pony car automobilis, kurį Pontiac gamino tarp 1967 ir 2002 metų.

Firebird buvo pristatytas tais pačiais metais kaip ir Mercury Cougar, kuris dalinosi platforma su kitu gerai žinomu „Pony car“ Ford Mustang.

Automobiliai dažniausiai naudojo V8 variklius nuo skirtingų General Motors markių. Automobiliai naudojo Pontiac variklius iki 1982 metų, po toFirebird naudojo beveik visų GM markių variklius.

Automobilis buvo gaminamas keturiomis kartomis:
* Pirmoji karta (1967–1969)
* Antroji karta (1970–1981)
* Trečioji karta (1982–1992)
* Ketvirtoji karta (1993–2002)
Deminutyvas

**Deminutyvas** – su priesaga sudarytas išvestinis žodis, turintis mažybinę, malonybinę reikšmę.

Nors deminutyvai reiškia tą patį ar tos pačios rūšies daiktą, jis emociškai vertinamas, skiriasi jo dydis. Ne visose kalbose deminutyvai vienodai įprasti ir mėgiami, tačiau sutinkami nemažoje dalyje indoeuropiečių kalbų. Lietuvių kalboje deminutyvai sudaromi pasitelkus įvairias priesagas: *-el-, -ėl-, -uk-, -ait-, -yt-, -ul, -už-, -ūkšt-, -okšn-, -ok-, -sv-*. Daiktavardžiai gali turėti ir dvi priesagas (pvz., „saulužėlė“). Kaip XIX a. paskaičiavo Juozapas Ignotas Kraševskis, tas pats lietuvių kalbos žodis gali turėti ir 19 deminutyvų.

## Šaltiniai
Ford Fairlane

Ford Motor Company naudoja **Fairlane** keliems skirtingiems automobiliams nuo 1955 metų:

* 1955–1970 Ford Fairlane (Šiaurės Amerikos);
* 1967–2007 Ford Fairlane (Australijos);
* 2005 Ford Fairlane Concept Detroito automobilių parodoje pristatyta koncepcija.

Taip pat skaitykite:
* Ford Fairlane (Filmas).
Ritakuba Blankas

**Ritakuba Blankas** () – kalnas Kolumbijoje, Bojakos departamente, aukščiausias Rytų Kordiljeroje. Aukštis 3645 m. Yra ledynų. Įeina į Kokuji nacionalinį parką.

## Šaltiniai
Australinis juodgalvis ibis

**Australinis juodgalvis ibis** (*Threskiornis molucca*) – irklakojinių paukščių (*Pelecaniformes*) būrio, ibinių (*Threskiornithidae*) šeimos, ibių (*Threskiornithinae*) pošeimio, juodgalvių ibių (*Threskiornis*) genties paukščių rūšis.

Yra du porūšiai:
* *Threskiornis molucca molucca* (Cuvier, 1829), aptinkamas Malezijos rytuose ir Australijoje.
* *Threskiornis molucca pymaeus* (Mayr, 1931), nykštukinė forma, aptinkama Saliamono salose.

## Išvaizda
Smulkesnis už baltąjį gandrą. Kūno ilgis 63–76 cm, atstumas tarp sparnugalių 110–125 cm. Patinas sveria 1700 – 2 500 g, o patelė – 1 400 – 1 900 g. Galva ir kaklas pliki, juodos spalvos. Snapas ilgas, masyvus, įlenktas į apačią. Patinų snapas ilgesnis. Vyrauja balta plunksnų danga. Sparnų pirmųjų plasnojamųjų plunksnų galiukai juodi, antrosios plasnojamosios plunksnos juodos. Plikos odos plotas po sparnais rožinis arba raudonas. Uodega ir kojos juodos spalvos.

Jauniklių kaklas apaugęs plunksnomis.

## Biologija
Biotopas – pelkės, lagūnos, lankos ir salpos. Taip pat pastebimas miesto parkuose ir soduose.

Minta vėžiais ir dvigeldžiais. Moliuskus atidaro baksnodamas juos snapu.

Peri didelėse, mišriose kolonijose. Dėtyje 1 – 4 kiaušiniai. Inkubacija trunka 3 savaites.

## Šaltiniai

## Nuorodos
* Oiseaux. Australian white ibis. anglų k.
* Departament of Envronment and Conservation, Australian white ibis . anglų k.
* Birds in backyards. Threskiornis-molucca . anglų k.
Gelsvakrūtis juodgalvis ibis

**Gelsvakrūtis juodgalvis ibis** (*Threskiornis spinicollis*) – irklakojinių paukščių (*Pelecaniformes*) būrio, ibinių (*Threskiornithidae*) šeimos, ibių (*Threskiornithinae*) pošeimio, juodgalvių ibių (*Threskiornis*) genties paukščių rūšis.

Savaime paplitę Australijoje, Naujojoje Gvinėjoje, Indonezijoje ir Norfolko saloje.

## Išvaizda
Smulkesnis už baltąjį gandrą. Kūno ilgis 59–76 cm, sveria 1100–1500 g, o atstumas tarp sparnugalių 100–120 cm. Ilgakojis, ilgakaklis paukštis. Nugara ir sparnai juodi, žalio žvilgesio. Kaklo dalis, papilvė ir uodega baltos spalvos.  Turi savitas, į šiaudus panašias plunksnas ant kaklo.Beplunksnė galva, nugarinė kaklo pusė ir gerklė juodos spalvos. Rainelė ruda. Patinų snapas ilgesnis už patelių, juodas. Kojos raudonos, pėdos juodos.

## Biologija
Biotopas – šlapynės, pievos, raistų pakraščiai, ariama žemė. 

Įprastai minta vikšrais, svirpliais, skėriais, vabalais ir jų lervomis. Taip pat varlėmis, smulkiais ropliais ir žinduoliais. Labai retai minta maita. 

Peri didelėse kolonijose, dažnai kartu su australiniais baltaisiais ibiais. Lizdą krauna abu partneriai iš nendrių, ajerų ir medžių šakų. Dėtyje 1 – 4 kiaušiniai. Inkubacija 24 – 25 dienos. Peri ir jaunikliais rūpinasi abu tėvai.

## Šaltiniai

## Nuorodos
*Straw - necked Ibis  anglų k.
*Birds in Backyards  anglų k.
NSRD

**NSRD** (, ) buvusi Latvijos elektroninės muzikos grupė, kurią 1982 m. įkūrė Hardijus Ledinš ir Juris Boiko. Grupė egzistavo iki 1989 m. Joje be abiejų įkūrėjų dar buvo Imantas Žodžikas, Aigaras Sparanas, Dacė Šenberga, Inguna Černova, Martinš Rutkis.

## Diskografija
* *Invalīdu tramvajs* (1983)
* *Kuncendorfs un Osendovskis* (1984)
* *Medicīna un māksla* (1985)
* *Vējš vītolos* (1986)
* *Faktu vispār nav* (1987)
* *Dr. Enesera binokulāro deju kursi* (1987)
* *30/15* (1988)
* *Neskaties!* (1988)
* *NSRD un Ieva Akurātere* (2000)
* *NSRD labākās dziesmas* (veltīts Jurim Boiko) (2002)
* *Dziesmas neuzrakstītai lugai* (2006)
Juodasis ibis

**Juodasis ibis** (*Pseudibis papillosa*) – irklakojinių paukščių (*Pelecaniformes*) būrio, ibinių (*Threskiornithidae*) šeimos, ibių (*Threskiornithinae*) pošeimio, netikrųjų ibių (*Pseudibis*) genties rūšis.

Paplitę Pietų Azijoje. Juodasis ibis mėgsta drėgnas vietas: ežerus, pelkes, upės vagas, drėkinamas dirbamąsias žemes, tačiau vis tiek mažiau nei kiti ibiai. Lizdus suka medžiuose, paplitę mažais būriais. Šie ibiai dažniausiai dauginasi Šiaurės Indijoje perėdami kovo-spalio mėnesiais. Tiek patinėlis, tiek patelė yra panašūs. Turi į žiurlio panašų ilgą, į apačią riestą snapą; galva juodos spalvos su raudonu lopinėliu.
Vladas Niunka

**Vladas Niunka** (1907 m. rugpjūčio 17 d. Baisogaloje – 1983 m. gruodžio 26 d. Vilniuje) – sovietinis partinis ir valstybės veikėjas, filosofas, spaudos darbuotojas, LSSR mokslų akademijos akademikas.

## Biografija
1925 m. baigė Šiaulių berniukų gimnaziją. 1925–1928 m. mokytojavo Šiauliuose. 1926 m. atvykęs studijuoti į Kauną įsitraukė į komunistinį judėjimą, už tai po valstybės perversmo 1928–1931 m. kalintas Varnių koncentracijos stovykloje, 1938–1939 ir 1939–1940 m. Dimitravo priverčiamojo darbo stovykloje. 1933 m., 1933–1935 m. redagavo laikraštį „Revoliucinis darbininkas“, 1937–1939 m. su kitais – leidinį „Propagandistas“, 1937 m. padėjo išleisti laikraštį „Liaudies frontas“. 1936–1938 m. laikraščio „Tiesa“ redakcinės kolegijos narys. 1936 m. baigė Vytauto Didžiojo universiteto Teisės fakultetą.

Sovietams okupavus Lietuvą, nuo 1940 m. liepos 14 d. rinkimų į Liaudies Seimą Vyriausiosios rinkimų komisijos pirmininkas. 1940–1944 m. LSSR prokuroras. 1940 m. birželio-liepos mėn. ir 1943–1944 m. LKP laikraščio „Tiesa“ redaktorius, 1943–1944 m. dar ir LKP(b) CK propagandos ir agitacijos skyriaus vedėjo pavaduotojas. 1944 m. gegužės-gruodžio mėn. LKP(b) CK antrasis sekretorius. 1945–1948 m. LSSR Ministrų Tarybos pirmininko pavaduotojas, 1948 m. dar ir LSSR švietimo ministras. 1948–1961 m. LKP CK sekretorius. 1961 m. netikėtai atleistas iš LKP CK biuro narių ir sekretoriaus pareigų. 1961–1970 m. žurnalo „Komunistas“ vyriausiasis redaktorius.

1946–1962 m. SSRS AT, nuo 1947 m. LSSR AT deputatas. 1955–1963 m. LSSR AT pirmininkas.

1946–1950 m. ir 1961–1968 m. Vilniaus universiteto dėstytojas, nuo 1947 m. docentas. Nuo 1968 m. LSSR mokslų akademijos visuomenės mokslų skyriaus akademikas sekretorius, nuo 1970 m. dar ir draugijos „Žinija“ prezidiumo pirmininkas. 1971 m. filosofijos mokslų kandidatas. Palaidotas Antakalnio kapinėse.

## Bibliografija
* Nuo Vatikano Pirmojo iki Vatikano Antrojo, 1963 m.
* Socialiniai katalikybės mitai, 1965 m.
* Vatikanas ir antikomunizmas, 1970 m.
* Nacionalinis išsivadavimo judėjimas ir religija, 1972 m. 
* Klerikalinės partijos ir Vatikanas, 1974 m.
* Šių laikų Vatikanas, 1980 m.  

## Šaltiniai
Amakajaku nacionalinis parkas

**Amakajaku nacionalinis gamtos parkas** () – saugoma teritorija Kolumbijoje, Amazonės departamente, Amazonijoje, Amazonės Trapecijoje.

Saugama Amazonijos augalija ir gyvūnija. Yra apie 490 paukščių, 150 žinduolių rūšių. Būdingi gyvūnai: tripirštis tinginys, mažoji skruzdėda, oposumas, perukinė tamarina. Nacionalinį parką kerta tankus upių tinklas. Svarbiausia upė – Amakajaku.

## Nuorodos
* Oficiali svetainė
Šiaurinis plikasis ibis

**Šiaurinis plikasis ibis** (*Geronticus eremita*) – ibinių (*Threskiornithidae*) šeimos retas paukštis.

Galva – plikė raudonos spalvos, kaklo viršuje yra padrikai juoda skiauterė. Plunksnos rudai juodos, žvilgančios. Snapas ilgas ir lenktas. Peri kolonijomis. Lizdus suka stačiuose skardžiuose. 

Paplitęs Afrikos šiaurinėje ir vakarinėje dalyje, taip pat Azijos vakarinėje dalyje.
Ford Fairlane (Šiaurės Amerikos)

**Ford Fairlane** buvo automobilis, kurį nuo 1955 iki 1971 metų gamino Ford Motor Company Šiaurės Amerikos rinkai. Pavadinimas buvo paimtas nuo Henriui Fordui priklausiusio dvaro Fair Lane, kuris stovi netoli Dearborno, Mičigano.

Per tuos metus pavadinimas buvo naudojamas skirtingiems automobiliams skirtingose klasėse. Nuo 1955 iki 1961 Fairlane buvo didelės klasės automobilis, nuo 1962 iki 1971 metų vidutinės. 1967 metais buvo pradėtas gaminti vidutinės klasės automobilis Australijoje kuris taip pat vadinosi Fairlane. 

2005 metais Šiaurės Amerikos tarptautinėje automobilių parodoje buvo pristatyta koncepcija pavadinta Fairlane vardu. Automobilis turėtų pasirodyti prekyboje 2008 metais ant D3 platformos. Automobilis gali būti  pavadintas ir kitu vardu.
Doskebradasas

**Doskebradasas** () – miestas Kolumbijoje, Risaraldos departamente, netoli Pereiros miesto, nuo jo atskirtas Otuno upe (su juo sujungtas 440 m ilgio *César Gaviria Trujillo* viaduku).

Pramoninis centras.

## Šaltiniai
Edukacinė komisija

**Tautinė edukacinė komisija**, trumpiau **Edukacinė komisija** () – Abiejų Tautų Respublikos už švietimo sistemą atsakinga institucija, įsteigta 1773 m. spalio 14 d., po to, kai buvo panaikintas Jėzuitų ordinas, valdęs didžiąją dalį Lenkijos karalystės ir Lietuvos Didžiosios Kunigaikštystės mokyklų. Vadinama pirmąja pasaulietine švietimo ministerija pasaulyje.

Pirmuoju pirmininku paskirtas Vilniaus vyskupas Ignotas Masalskis. Per trumpą laiką sukurta nauja mokyklų administravimo sistema. Lenkijos karalystės teritorija padalyta į šešias švietimo apygardas, o LDK į keturias. Kiekvienoje iš apygardų privalėjo būti viena šešiametė klasė ir kelios trimetės klasės. Kiekviena apygarda buvo dar skirstoma į smulkesnį vienetą – apygardėles. Apygardėlių mokyklose mokslas trukdavo šešerius metus. Apygardėlės buvo skirstomas į parapines mokyklas.

Švietimo sistemos viršuje, be abejo, buvo Vilniaus universitetas, kuris buvo pervadintas į Lietuvos Didžiosios Kunigaikštystės vyriausiąją mokyklą. Taip pat buvo mėginta įvesti privalomą pradžios mokyklą 7–12 metų vaikams.

## Komisijos nariai
Tautinės edukacinės komisijos veikimo laikotarpiu jos nariais buvo:

## Išnašos
Domas Šniukas

**Domijonas** (**Domas**) **Šniukas** (g. 1932 m. rugsėjo 27 d. Vaišnoriuose, Gruzdžių valsčius, Šiaulių apskritis) – Lietuvos žurnalistas, publicistas, visuomenės veikėjas.

## Biografija
1940–1947 m. mokėsi Gruzdžių progimnazijoje. 1951 m. aukso medaliu baigė Šiaulių Juliaus Janonio vidurinę mokyklą. 1955–1959 m. laikraščio „Komjaunimo tiesa“ literatūrinis darbuotojas (reporteris). 1956 m. baigė žurnalistikos studijas Vilniaus universitete, 1962 m. Maskvos M. Lomonosovo universiteto Žurnalistikos fakulteto aspirantūrą.

1962–1967 m. dienraščio „Tiesa“ skyriaus vedėjas. 1967–1969 m. laikraščio „Literatūra ir menas“ vyriausiojo redaktoriaus pavaduotojas. 1969–1974 m. laikraščio „Tiesa“ vyriausiojo redaktoriaus pavaduotojas. 1973–1989 m. metraščio „Žurnalistika“ sudarytojas ir redaktorius. 1974–1988 m. laikraščio „Pravda“ korespondentas Lietuvai ir Kaliningrado sričiai. 1975–1988 m. VU Žurnalistikos katedros dėstytojas. 1988–1990 m. LSSR žurnalistų sąjungos, Lietuvos žurnalistų sąjungos pirmininkas. 1989–1990 m. LSSR valstybinio televizijos ir radijo komiteto pirmininkas, 1990–1996 m. LRT valdybos narys. 1989–1990 m. SSRS Aukščiausiosios Tarybos liaudies deputatas.

1990–1991 m. savaitraščio „Golos Litvy“ redaktorius. 1990–1994 m. laikraščio „Tiesa“ vyriausiasis redaktorius, „Tiesos“ pakeitimo dienraščiu „Diena“ iniciatorius, 1994 m. dienraščio „Diena“ vyriausiasis redaktorius, išleido šio laikraščio pirmuosius numerius. 1994–1996 m., 2004 m. ir 2008 m. LR Seimo pirmininko Česlovo Juršėno patarėjas, atstovas spaudai. 1997 m. laikraščio „Žurnalistų žinios“ redaktorius.

## Kūryba

Parengė ir išleido Bronio Railos publicistikos rinkinius „Rašalo ašaros“, „Nuo vakarykštės iki šiandienos“, „Liudytojo poringės“, Vinco Gaidžio prisiminimus „Musteikos pasaulis“. Algirdo Brazausko knygos „Penkeri Prezidento metai“ (lietuvių ir rusų kalbomis) redaktorius. Knygos „Žalioji tėviškės vasara“ bendraautoris. Serijos „Lietuvos valsčiai“ redakcinės kolegijos narys ir straipsnių autorius. Publikacijų lietuvių žurnalistikos klausimais autorius. Visuotinės lietuvių enciklopedijos ir kitų enciklopedijų straipsnių autorius.

## Bibliografija
* Ežerų vilnimis po Rytų Lietuvą. – Vilnius: Valstybinė politinės ir mokslinės literatūros leidykla, 1958. – 96 p.: iliustr.
* Žalioji tėviškės vasara, arba 1700 kilometrų tandemu aplink Lietuvą: reportažas žodžiu ir vaizdu / Domas Šniukas, Algis Šiekštelė. – Vilnius: Mintis, 1974. – 215 p.
* Musteikos pasaulis / Vincas Gaidys. – Vilnius: Danielius, 2002. – 86 p.: iliustr. – ISBN 9955-476-14-1
* Juozas Olinardas Penčyla: šaržų karalius. – Vilnius: Margi raštai, 2004. – 261 p.: iliustr. – ISBN 9986-09-265-5
* Gruzdžiai: monografija. – Vilnius: Versmė, 2009–2010.
** D.1. – 2009. – 985 p.: iliustr. – ISBN 978-9955-589-14-3
** D.2. – 2010. – 1283 p.: iliustr. – ISBN 978-9955-589-17-4

## Įvertinimas
* 1972 m. Vinco Mickevičiaus-Kapsuko premija
* 1974 m. LTSR nusipelnęs žurnalistas
* 2007 m. LŽS medalis „Už nuopelnus žurnalistikai“

## Šaltiniai
Greitkelis M3 (Vengrija)

**M3** yra Vengrijos greitkelis, jungiantis Budapeštą su Nyredhaza. Du kiti greitkelio atsišakojimai yra M30 (jungia M3 ir Miškolcą) ir M35 (jungia M3 ir Debreceną).
Aleksandar Trifunović

**Aleksandras Trifunovičius** (g. 1967 m. gegužės 30 d.) – Serbijos krepšinio treneris, nuo 2007 m. vasario 14 d. vadovavęs Vilniaus „Lietuvos ryto“ komandai. Po 2007–2008 m. LKL sezono sutartis su juo nebuvo pratęsta. Nuo 2006 m. lapkričio iki 2007 m. vasario 14 d. A. Trifunovičius dirbo Vilniaus „Lietuvos ryto“ trenerio Zmago Sagadino asistentu, tačiau kai slovėnas buvo atleistas, perėmė klubo vadovavimą.

## Biografija
A. Trifunovičius anksčiau buvo krepšininkas. Didžiąją karjeros dalį rungtyniavo „Zadar“ ir Belgrado „Crvena Zvezda“ komandose. 1993 ir 1994 m. tapo Jugoslavijos čempionu.

A. Trifunovičius sužaidė ir keliolika rungtynių , tačiau dėl įvairių priežasčių nedalyvavo nei 1992 m. Barselonos olimpiadoje nei 1995 m. Europos čempionate.

Baigęs žaidėjo karjerą A. Trifunovičius keletą metų dirbo „Crvena Zvezda“ komandos trenerio asistentu, o 2004–2005 m. buvo vyriausiasis šios komandos treneris. Jo vadovaujama Belgrado komanda buvo vienintelė tais metais įveikusi „Lietuvos rytą“ ULEB taurės grupės varžybose.

2006 m. vasarą treneris buvo sulaukęs pasiūlymo treniruoti Serbijos jaunimo rinktinę, tačiau vėliau Serbijos krepšinio federacija savo pasiūlymą atsiėmė.

2008 m. birželio 6 d. pasirašė sutartį su Atėnų „Panionios“ klubu. 2009 m. liepos 11 d. persikėlė į Rusiją. 2009 m. gruodžio 27 d. sugrįžo į Serbiją ir treniravo Belgrado „Crvena Zvezda“ krepšininkus.

2010 m. spalio 11 d. buvo paskirtas Vilniaus „Lietuvos ryto“ vyr. treneriu. 2011 m. balandžio 11 d. buvo atleistas iš „Lietuvos ryto“ vyr. trenerio pareigų.

2011 m. spalio 31 d. pasirašė sutartį iki sezono pabaigos su Kauno „Žalgirio“ klubu.

A. Trifunovičius yra vedęs. Sūnus Urošas Trifunovičius – krepšininkas.

## Trenerio karjera

* 2002–2004 m. Belgrado „Crvena Zvezda“
* 2006–2007 m. Vilniaus „Lietuvos ryto“ vyr. trenerio asistentas
* 2007 m. Vilniaus „Lietuvos ryto“ vyr. treneris
* 2007–2008 m. Vilniaus „Lietuvos ryto“ vyr. trenerio asistentas
* 2008–2009 m. Atėnų „Panionios“ vyr. treneris
* 2009 m. Sankt Peterburgo „Spartak“ vyr. treneris
* 2009–2010 m. Atėnų „Panionios“ vyr. treneris
* 2010–2011 m. Vilniaus „Lietuvos ryto“ vyr. treneris
* 2011–2012 m. Kauno „Žalgirio“ vyr. treneris
* 2013–2015 m. Astanos „Astana“ vyr. treneris

## Pasiekimai

* 1993 ir 1994 m. Jugoslavijos čempionas
* 2007 m. LKF taurės vicečempionas
* 2007 m. ULEB taurės vicečempionas
* 2007 m. BBL čempionas
* 2007 m. LKL vicečempionas

## Šaltiniai
Greitkelis M30 (Vengrija)

**M30** yra Vengrijos automagistralė jungiantis M3 ir Miškolcą. Jis buvo atidarytas 2004 gruodžio 2 d.
Tarptautinė konvencija dėl teršimo iš laivų prevencijos

**Tarptautinė konvencija dėl teršimo iš laivų prevencijos** () sutrumpintai dar vad. **MARPOL 73/78**, *marine polution* – tarptautinė konvencija, priimta siekiant išvengti teršimo iš laivų pasaulio vandenyne. Tai viena svarbiausių tarptautinių vandenų aplinkosauginių konvencijų.

Konvencija numato vandenyno apsaugą laivų avarijų, kataklizmų atveju.

Sudaro 6 skyriai. Kiekvienas skyrius atsakingas už tam tikrą teršimo iš laivų apsaugojimą:
* Marpol Annex I – apsauga nuo teršimo iš laivų,
* Marpol Annex II – reguliuoja pavojingų cheminių produktų teršimą iš laivų (šis skyrius skirtas cheminiams tanklaiviams).
* Marpol Annex III – apie pavojingų medžiagų gabenimą jūra, pakuotėse.
* Marpol Annex IV – reguliuoja teršimą iš laivų, nešvarius vandenis (Seawage).
* Marpol Annex V – šiukšlių prevencija laivuose.
* Marpol Annex VI – oro tarša iš laivų.

## Šaltiniai
Chrysler 300M

**Chrysler 300M** buvo didelės klasės automobilis, kurį gamino Chrysler. Automobilis buvo pradėtas gaminti 1999 metais atkurdamas Chrysler 300 seriją. 300M buvo priekiniais ratais varomas automobilis turintis V6 variklį ir gaminamas ant Chrysler LX platformos. Automobilis buvo 10in trumpesnis už Chrysler Concorde, tačiau už jį brangesnis.

1999 metais 300M tapo Motor Trend žurnalo metų automobiliu, bei pakliuvu į žurnalo Car and Driver dešimties geriausių 1999-2000 metams sąrašą.
Greitkelis M15 (Vengrija)

**Greitkelis M15** yra 15 km ilgio autostrada šiaurės vakarinėje Vengrijos dalyje, jungianti M1 ir Bratislavą, Slovakijos sostinę.
Santa Rosa de Kabalis

**Santa Rosa de Kabalis** () – miestas Kolumbijoje, Risaraldos departamente, vakariniuose Centrinės Kordiljeros šlaituose, 1701 m aukštyje. Praeina plentas ir geležinkelis Pereira–Manisalesas.

Svarbus žemės ūkio ir pramonės centras. Apylinkėse auginama kava, gaminamas šilkas. Kasyba (sidabras, auksas, gyvsidabris). Yra karštosios versmės.

## Šaltiniai
Thomas Vista

**Thomas Vista** buvo mokyklinis autobusas, kurį gamino Thomas Built Buses, Inc. Autobusas buvo gaminamas nuo 1989 iki 1998 metų. Jis buvo unikalus tuo, kad sujungė mokyklinio ir tranzitinio autobuso aspektus. Vista buvo gaminamas ant Navistar International šasi. Modeliai iki 1995 metų naudojo 7,3 litrų variklį, o po 1995 metų T444E variklį. Autobusą naudojo daugybė JAV mokyklinių rajonų 10-dešimtmetyje.
Laidlaw

**Laidlaw** geriau žinomas kaip **Laidlaw International, Inc** – autobusų gamintojas. Įsikūręs Napervilyje, Ilinojuje. Laidlaw gamina mokyklinius bei tranzitinius autobusas JAV ir Kanados rinkoms.
Chrysler Sebring

**Chrysler Sebring**, tai vidutinės klasės automobilis, kurį nuo 1995 iki 2010 metų gamino Chrysler. Sebring modelių gamą sudarė:
* Chrysler Sebring (kupė) (1995–2005)
* Chrysler Sebring (kabrioletas) (1996–2010)
* Chrysler Sebring (sedanas) (2001–2010)

2011-tiems metams automobilis bus atnaujintas ir pervadintas į Chrysler 200.

## Gamyba Rusijoje

Trečioji Chrysler Sebring ir Dodge Stratus karta bus gaminama Rusijoje nuo 2007 m. pabaigos arba 2008 m. pradžios ir bus pardavinėjami rusiškos markės vardu. Licencija gamybai buvo parduota 2006 metų balandį rusų milijonieriui Olegui Deripaskai kuriam priklauso GAZ įmonė Nižnij Novgorode gaminanti Volga automobilius. Planuojama pagaminti iki 65 000 abiejų modelių automobilių per metus. Keturių cylindrų varikliai bus perkami iš Chrysler kompanijos, kuri variklius gamina Meksikoje.
Audrius Brūzga

**Audrius Brūzga** (g. 1966 m. rugsėjo 23 d. Kazlų Rūdoje) – lietuvių diplomatas, Lietuvos ambasadorius Izraelyje (nuo 2023 m. rugsėjo 1 d.)

## Išsilavinimas

Audrius Brūzga mokėsi Šiauliuose, įgijo vidurinį išsilavinimą. Įstojęs į Vilniaus universitetą, baigė Filologijos fakultetą, anglų kalbos ir literatūros studijas, įgijo filologijos diplomą. Vėliau studijavo Union koledže (Niujorko valstijoje, JAV).

## Diplomatinė karjera

1991 m. Audrius Brūzga pradėjo diplomatinę tarnybą LR Užsienio reikalų ministerijoje. Pradžioje Konsuliniame skyriuje, Valstybinio ir diplomatinio protokolo tarnyboje, Vakarų Europos šalių skyriuose, vėliau – diplomatu LR ambasadose užsienyje (Izraelyje, Didžiojoje Britanijoje).

2002 m. vasario 15 d. Audrius Brūzga buvo paskirtas nepaprastuoju ir įgaliotuoju ambasadoriumi Suomijoje, kur nuo 2002 m. vasario 28 d. iki 2007 m. sausio 15 d. vadovavo LR ambasados veiklai. Baigęs ambasadoriaus kadenciją, tarnybą tęsė LR URM Afrikos, Azijos ir Okeanijos departamente kaip ambasadorius ypatingiems pavedimams.

2004 m. balandžio 24 d. Audriui Brūzgai buvo suteiktas nepaprastojo ir įgaliotojo ambasadoriaus rangas.

Nuo 2007 m. vasario 27 d. iki 2010 m. liepos mėn. buvo Lietuvos ambasadorius JAV ir Meksikai. 

2010 m. Audrius Brūzga buvo URM Ekonominio saugumo politikos departamento direktorius, 2011-2012 m. - Energetinio saugumo centro prie Lietuvos Respublikos užsienio reikalų ministerijos direktorius.

2013 - 2015 m. Audrius Brūzga dirbo Lietuvos Respublikos ministro pirmininko A.Butkevičiaus patarėju užsienio politikai.

Nuo 2015 m. birželio 8 d. – Lietuvos Respublikos ambasadorius Turkijoje.

2023 m. rugsėjo 1 d. taps Lietuvos Respublikos ambasadorimi Izraelyje.

Audrius Brūzga yra vedęs Amerikos lietuvę (kilusią iš Ann Arbor, MI) Imsrę Sabaliunas Brūzgienę. Kartu su žmona augina sūnų Lauryną bei dukrą Simoną.

## Nuorodos
* Naujas ambasadorius A. Brūzga įsitikinęs – darbo užteks visiems. Dalia Cidzikaitė, „Draugas“. 2007 m. kovo 14 d.
* Audrius Brūzga: „Raginsiu, kad lietuviai nenusigręžtų nuo Lietuvos, o Lietuva jų neatstumtų“.
* Pokalbis su naujuoju Lietuvos ambasadoriumi Jungtinėse Valstijose Audriumi Brūzga. Nijolė Tarvainaitė, „Amerikos lietuvis“. 2007 m. kovo 17 d.

## Šaltiniai

|-

|-

|-

|-
|-